section_heading: Banka humanog mlijeka u Hrvatskoj
paragraph_text: Prva Banka humanog mlijeka u Hrvatskoj je otvorena 15. studenoga 2019. godine i djeluje u okviru Banke tkiva i stanica KBC Zagreb. Banka humanog mlijeka djeluje na adresi Petrova 13 u Zagrebu. U okviru banke ustrojen je i Odjel za promidžbu dojenja. Riječ je o projektu koji je ostvaren kao rezultat suradnje Ministarstva zdravstva RH i Ureda UNICEF-a u Hrvatskoj.